༢༧༦༽༄། ། མི་མིན་གདུག་པ་གནས་སར་དགོན་གནས་མི་བཅའ་བ་ཡེ་བླར་གདམས་པ། ། »» ཨོཾ་སྭསྟི། འཇིག་རྟེན་གསུམ་གྱི་མགོན་པོ་བླ་མ་དམ་པ་རྣམས་ལ་ཕྱག་འཚལ་ཞིང་སྐྱབས་སུ་མཆིའོ། ། སྟོན་པ་སངས་རྒྱས་བཅོམ་ལྡན་གྱིས། ། མི་མིན་གདུག་པ་གནས་པའི་སར། ། གནས་དང་དགོན་པ་མི་བྱ་བར། ། ནན་ཏན་ཆེན་པོར་གསུངས་པ་དང་། ། གནས་དང་དགོན་པ་བྱས་པ་ན། ། ལྷ་འདྲེ་གཏུམ་པོ་ཁྲོས་པ་ཡིས། ། ཕུང་བར་འགྱུར་བ་གདོན་མི་ཟ། ། རྣལ་འབྱོར་པ་ལ་མ་ཚུགས་ན། ། གནས་དང་དགོན་པ་འཇིག་པ་དང་། ། ཉེས་པ་མང་པོ་འབྱུང་བ་ཡིན། ། བྱ་བྱེད་སྤངས་ལ་བསྒྲུབ་པར་བྱ། ། སྙིང་གཏམ་ཚིག་ཏུ་བརྗོད་པ་ཡིན། ། རྫས་ཀྱིས་དབང་པོ་མི་འདྲ་བ། ། བླང་དུ་བཏུབ་དང་མི་བཏུབ་པ། ། འདི་ལས་འདི་བྱུང་རྒྱུ་འབྲས་ཀྱི། ། རྟེན་ཅིང་འབྲེལ་པ་ཟབ་མོ་རྣམས། ། རང་སེམས་ནམ་མཁའ་དག་པ་ལ། ། ཉོན་མོངས་རྣམ་རྟོག་སྤྲིན་ཚོགས་ཀྱིས། ། སྒྲིབ་པ་མེད་ན་ཤེས་ནས་མཆི། ། ཡེ་བླ་ལ། ། ། ། ««